钦定古今图书集成/理学汇编/学行典/第084卷 > 朱子大全集 > 《答沈有开》
## 钦定古今图书集成/理学汇编/学行典/第084卷 > 朱子大全集 > 《答沈有开》

垂谕所以为学之意，与其所闻于师友闲者甚悉，既
荷不鄙，又幸其警益之深也。尝窃妄谓圣贤教人，下
学上达，循循有序，故从事其闲者，博而有要，约而不
孤，无妄意凌躐之弊。今之言学者，类多反此。故其高
者沦于空幻，卑者溺于见闻，伥伥然未知其将安所
归宿也？窃窥贤者之所志与其所闻，计其同异之闲，
其必有所处矣。恨未得相与往还，上下其说，以卒究
其所穷也。因来更望时有以警告之。